Kombinácia liekov
Dobrý deň, chcem sa spýtať či sa môže brať spolu sinupret a solmucol? Ďakujem pekne za odpoveď
Dobrý deň.
Ďakujeme za Vašu otázku.
Pri súčasnom užívaní liekov Sinupret a Solmucol neboli pozorované žiadne vzájomné interakcie. Ich súčasné užívanie je možné.
Liek Sinupret uvoľňuje hustý hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). V horných dýchacích cestách sú to akútne a chronické zápaly prinosových dutín (sinusitis), ktoré často vznikajú ako obyčajná nádcha, spojená so silnými bolesťami hlavy. V dolných dýchacích cestách je to akútna a chronická bronchitída, pri ktorej väzký sekrét poškodzuje sliznicu, bráni jej samočistiacej schopnosti a zhoršuje dýchanie. Liek sa používa pri akútnych a chronických zápaloch prinosových dutín a dýchacích ciest, ako aj podporná liečba pri antibakteriálnej liečbe.
Liek Solmucol obsahuje liečivo N-acetylcysteín. Používa sa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava.
V prípade, že do 5 dní nenastane zlepšenie príznakov, alebo sa zdravotný stav zhorší, bude potrebné lekárske vyšetrenie.
Prajem pekný zvyšok dňa.
S pozdravom,
PharmDr. Lucia Kubáňová